Scriptura Braille
Scriptura Braille est scribendi modus a Ludovico Braille, caeco magistro Francogallico, anno 1829 promulgatus. Una quaeque littera Braille ex binis loculis iuxta positis trinisque loculis alius sub alio positis consistit. Loculi suo quisque numero indicantur. Una quaeque litterarum alphanumericarum ea adgnoscitur figura, quam loculi punctis impleti aut non impleti efficiunt. Pactio de iuribus hominum invalidorum etiam scripturam Braille inter communicationes includere definit.